Linik (riietus)

Linik, ka pealina, on pikk käterätitaoline linane rätik, mis oli põline  abielunaiste pea- ja õlakate Ida-Euroopa rahvastel.

 Eesti 
Eestis oli kasutusel peamiselt maa idaosas, kust ta kadus 19. sajandi keskpaiku. Setud kandsid seda veel ka 20. sajandil. Linik oli 30 kuni 60 cm laiune ning kuni 3 meetri pikkune, ta seoti kukla tagant kokku nii, et liniku otsad jäid selja peale ühepikkuselt rippuma. Linikule andis vormi selle all paiknev vahr, Setumaal lisati linikule veel peavöö. Linikulaadset peakatet kanti 19. sajandil ka saartel - Hiiumaal nimetati seda nuutislina ehk seplilina, Muhus ja Sõrves  pruudilina.

Liniku otsi kaunistati mitmel viisil: tikandiga, piludega, pitsiga, narmastega või ka punaste sissekootud põikjoontega.

 Viited 

Välislingid
Pealina, Eesti Rahva Muuseum

Kategooria:Peakatted
Kategooria:Etnograafia